ฮั่งเส็งปิดเช้าบวก 24.25 จุด จากแรงช้อนซื้อหลังร่วงหนัก
ฮั่งเส็งปิดเช้าบวก 24.25 จุด จากแรงช้อนซื้อหลังร่วงหนัก
18 ธ.ค. 2558

ดัชนีฮั่งเส็งตลาดหุ้นฮ่องกงปิดเช้าดีดตัวขึ้น โดยดัชนีฮั่งเส็งเพิ่มขึ้น 24.25 จุด หรือ 0.11% ปิดภาคเช้าที่ 21,896.31 จุด เนื่องจากนักลงทุนเข้าซื้อเก็งกำไรหลังจากตลาดหุ้นฮ่องกงเปิดตลาดร่วงหนักตามตลาดนิวยอร์ก
ก่อนหน้านี้ ตลาดหุ้นฮ่องกงได้รับแรงกดดัน หลังจากดัชนีดาวโจนส์ตลาดหุ้นนิวยอร์กปิดร่วงลงเมื่อคืนนี้ โดยได้รับแรงกดดันจากการร่วงลงของหุ้นกลุ่มพลังงาน หลังจากราคาน้ำมันดิบตลาดนิวยอร์กร่วงหลุดจากระดับ 35 ดอลลาร์/บาร์เรล ซึ่งปัจจัยดังกล่าวส่งผลให้นักลงทุนวิตกกังวลว่า วิกฤตราคาพลังงานอาจจะส่งผลกระทบการเติบโตของเศรษฐกิจโลก